**EELNÕU**10.02.2026

**Kalapüügiseaduse muutmise ja** **sellega seonduvalt teiste seaduste muutmise seadus**

# **§ 1. Kalapüügiseaduse muutmine**

Kalapüügiseaduses tehakse järgmised muudatused:

**1)** seaduses asendatakse läbivalt sõna „EL“ sõnadega „Euroopa Liit“ vastavas käändes;

**2)** paragrahvi 2 lõikest 1 jäetakse välja tekstiosa „(edaspidi *EL*)“;

**3)** paragrahvi 10 lõike 8 punktides 1 ja 3 ja lõikes 12 ning § 15 lõikes 3 asendatakse tekstiosa „artikkel 65 lõige 2“ tekstiosaga „artikkel 65“ vastavas käändes;

**4)** paragrahvi 10 lõige 9 muudetakse ja sõnastatakse järgmiselt:

„(9) Keskkonnatasude seaduse §-s 57 sätestatud eesmärgil on lubatud eripüügil püütud alamõõdulist kala ja merest püütud käesoleva paragrahvi lõike 4 punktis 1 viidatud liiki kuuluvat alamõõdulist kala mitteinimtoiduks osta, müüa, transportida ja hoida.“;

**5)** paragrahvi 11 lõike 3 esimene lause muudetakse ja sõnastatakse järgmiselt:

„(3) Kalade kudemise ajal või suguküpseks arenemata kalade kaitseks võib valdkonna eest vastutav minister käskkirjaga kehtestada ajutiselt kalapüügi keeluajad kalaliikide või püügivahendite kaupa.“;

**6)** paragrahvi 11 lõike 4 esimesest lausest jäetakse välja tekstiosa „Erandina käesoleva paragrahvi lõikes 2 sätestatust,“;

**7)** paragrahvi 12 lõike 1 kolmas lause tunnistatakse kehtetuks;

**8)** paragrahvi 12 lõige 6 tunnistatakse kehtetuks;

**9)** paragrahvi 13 tekst muudetakse ja sõnastatakse järgmiselt:

„(1) Kala ja veetaime päritolu peab olema tõendatav.

(2) Kala ja veetaime päritolu ei pea tõendama füüsilise isiku oma tarbeks ühe ööpäeva jooksul nõukogu määruse (EÜ) nr 1224/2009 artiklis 65 sätestatud koguses ostetud kala või veetaime puhul ega õngepüügil püütud kala puhul.

(3) Nõukogu määruse (EÜ) nr 1224/2009 artikli 68 lõigetes 1 ja 2 sätestatud nõudeid ei kohaldata sama artikli lõikes 6 sätestatud juhul.“;

**10)** paragrahvi 15 lõikes 3 asendatakse läbivalt sõna „kala“ sõnadega „kala ja veetaime“;

**11)** paragrahvi 15 lõige 4 muudetakse ja sõnastatakse järgmiselt:

„(4) Regionaal- ja Põllumajandusministeerium avaldab eelmise aasta keskmised kala ja veetaime esmakokkuostuhinnad liikide kaupa väljaandes Ametlikud Teadaanded ja oma veebilehel iga aasta 31. jaanuariks. Ajavahemikus 1.–31. jaanuarini püütud kala ja veetaime väärtuse arvutamisel võetakse aluseks viimased avaldatud Eesti keskmised kala ja veetaime esmakokkuostuhinnad.“;

**12)** paragrahvi 15 täiendatakse lõikega 5 järgmises sõnastuses:

„(5) Kui keskmist kala ja veetaime esmakokkuostuhinda ei ole käesoleva paragrahvi lõike 4 kohaselt avaldatud, võetakse esmakokkuostuhinna aluseks Euroopa kalandus- ja vesiviljelustoodete turu seirekeskuse (edaspidi *EUMOFA*) hinnad. Kui asjakohast hinda ei ole EUMOFA-s avaldatud, siis võetakse kala ja veetaime esmakokkuostuhinna aluseks asjaomaste liikide ja püügipiirkondade hinnad rahvusvahelistel turgudel.“;

**13)** paragrahvi 32 lõike 1 teine lause tunnistatakse kehtetuks;

**14)** paragrahvi 32 lõige 2 muudetakse ja sõnastatakse järgmiselt:

„(2) Kui Euroopa Liidu õigusakti kohaselt on kalapüügiloa omamine kohustuslik, kohaldatakse kutselise kalapüügi loa andmisel nõukogu määruse (EÜ) nr 1224/2009 artiklites 7 ja 7a sätestatut. Euroopa Parlamendi ja nõukogu määruse (EL) 2017/2403, milles käsitletakse välispüügilaevastike jätkusuutlikku majandamist ja millega tunnistatakse kehtetuks nõukogu määrus (EÜ) nr 1006/2008 (ELT L 347, 28.12.2017, lk 81–104), artikli 1 kohase kalapüügi korral kohaldatakse kutselise kalapüügi loa andmisel samas määruses sätestatut.“;

**15)** paragrahvi 33 lõikest 3 jäetakse välja tekstiosa „komisjoni rakendusmääruse (EÜ) nr 404/2011 artikli 61 lõike 2 kohaselt“;

**16)** paragrahvi 33 täiendatakse lõikega 7järgmises sõnastuses:

„(7) Nõukogu määruse (EÜ) nr 1224/2009 artikli 39a alusel ja korras võib Keskkonnaamet kohustada sama artikli lõikes 1 nimetatud kalalaeva omanikku või valdajat paigaldama sellele kalalaevale statsionaarse süsteemi mootorivõimsuse pidevaks mõõtmiseks ja registreerimiseks.“;

**17)** paragrahvi 34 lõike 3 punkt 3 muudetakse ja sõnastatakse järgmiselt:

„3) andmed nõukogu määruse (EÜ) nr 1224/2009 artikli 92 alusel tõsiste rikkumiste eest määratud punktide kohta;“;

**18)** paragrahvi 34 lõike 4 punkti 1 täiendatakse pärast sõna „esmakokkuostuga“ sõnadega „või kaalumisega“;

**19)** paragrahvi 34 lõike 4 punktides 1 ja 4 asendatakse tekstiosa „1 ja 3–8“ tekstiosaga „1, 3, 31, 4, 6 ja 7“;

**20)** paragrahvi 34 lõiget 4 täiendatakse punktiga 5 järgmises sõnastuses:

„5) andmed nõukogu määruse (EÜ) nr 1224/2009 artikli 92 alusel tõsiste rikkumiste eest kaptenile või kalurile määratud punktide kohta.“;

**21)** paragrahvi 36 punktis 7 asendatakse tekstiosa „GPS- või muu satelliitjälgimissüsteemiga“ sõnaga „laevaseireseadmega“;

**22)** paragrahvi 38 lõikest 1 jäetakse välja tekstiosa „ja komisjoni rakendusmäärusest (EL) nr 404/2011“;

**23)** paragrahvi 38 lõige 3 tunnistatakse kehtetuks;

**24)** paragrahvi 38 lõige 4 muudetakse ja sõnastatakse järgmiselt:

„(4) Registri volitatud töötleja tunnistab kalalaevatunnistuse kehtetuks, kui kalalaeva ei ole kahe järjestikuse aasta jooksul kalapüügiks kasutatud või kalalaev on registrist kustutatud.“;

**25)** paragrahvi 38 täiendatakse lõikega 41 järgmises sõnastuses:

„(41) Registri volitatud töötleja tunnistab kalalaevatunnistuse kehtetuks nõukogu määruse (EÜ) nr 1224/2009 artikli 92 lõike 6 kolmandas lauses sätestatud alusel ja korras.“;

**26)** paragrahvi 38 lõige 5 tunnistatakse kehtetuks;

**27)** paragrahvi 38 lõige 6 muudetakse ja sõnastatakse järgmiselt:

„(6) Registri volitatud töötleja peatab kalalaevatunnistuse kehtivuse, kui kalalaeva ei ole ühe aasta jooksul kalapüügiks kasutatud.“;

**28)** paragrahvi 38 täiendatakse lõikega 61 järgmises sõnastuses:

„(61) Registri volitatud töötleja peatab kalalaevatunnistuse kehtivuse nõukogu määruse (EÜ) nr 1224/2009 artikli 92 lõike 6 esimeses ja teises lauses sätestatud alusel ja korras.“;

**29)** paragrahvi 38 lõige 7 tunnistatakse kehtetuks;

**30)** paragrahvi 38 lõige 8 muudetakse ja sõnastatakse järgmiselt:

„(8) Kalalaevatunnistus, mille kehtivus on käesoleva paragrahvi lõikes 6 sätestatud juhul peatatud, hakkab kehtima, kui kalalaevale kalapüügiloa saamise taotlus esitatakse uuesti.“;

**31)** paragrahvi 39 lõike 4 teises lauses asendatakse sõnad „kahe nädala“ sõnadega „viie tööpäeva“;

**32)** paragrahvi 41 lõiget 1 täiendatakse teise lausega järgmises sõnastuses:

„Kaluri kalapüügiluba annab õiguse kasutada merel kalapüügiks üksnes loale kantud kalalaeva.“;

**33)** paragrahvi 41 lõige 2 muudetakse ja sõnastatakse järgmiselt:

„(2) Kaluri kalapüügiluba annab õiguse püüda kala nakkevõrgu ja põhjanoodaga Eesti Vabariigi territoriaal- ja sisemeres, sõltumata mere sügavusest.“;

**34)** paragrahvi 41 täiendatakse lõikega 21 järgmises sõnastuses:

„(21) Merel võib kalapüügiks kasutada alla kümne meetri pikkust kalalaeva, mis ei ole loale kantud.“;

**35)** paragrahvi 41 lõike 6 esimeses lauses asendatakse sõnad „kaluri teisega“ sõnadega „kaluri või kalalaeva teisega“;

**36)** paragrahvi 42 täiendatakse lõikega 12 järgmises sõnastuses:

„(12) Käesoleva seaduse § 43 punktides 2 või 7 nimetatud asjaolu ilmnemisel võib anda kalapüügiloa kõrvaltingimusega, mille kohaselt jõustub kalapüügiluba kalalaevatunnistuse kehtima hakkamisest.“;

**37)** paragrahvi 43 punkti 1 täiendatakse pärast sõna „kaluril“ sõnadega „või kaptenil“;

**38)** paragrahvi 43 täiendatakse punktiga 11 järgmises sõnastuses:

„11) loa taotleja või loa taotluses nimetatud kaluri või kapteni suhtes kohaldatakse nõukogu määruse (EÜ) nr 1224/2009 artikli 92 lõike 6 kolmandas lauses sätestatut;“;

**39)** paragrahvi 43 punktis 2 asendatakse tekstiosa „loa taotleja kalalaev“ tekstiosaga „loa taotluses nimetatud kalalaev, kapten või kalur“;

**40)** paragrahvi 43 punkt 9 tunnistatakse kehtetuks;

**41)** paragrahvi 44 lõige 2 muudetakse ja sõnastatakse järgmiselt:

„(2) Kalapüügiloa andja peatab kalapüügiloa kehtivuse nõukogu määruse (EÜ) nr 1224/2009 artikli 92 lõike 6 esimeses või teises lauses sätestatud tähtajaks, kui loa taotleja või loa taotluses nimetatud kaluri või kapteni suhtes kohaldatakse samas lõikes sätestatut.“;

**42)** paragrahvi 44 lõike 3 punkti 1 täiendatakse pärast tekstiosa „kalalaev“ tekstiosaga „, kalur või kapten“;

**43)** paragrahvi 44 lõike 3 punktis 6 asendatakse tekstiosa „taga kalalaeva asukoha jälgimist GPS- või muu satelliitjälgimissüsteemi kaudu“ tekstiosaga „täida käesoleva seaduse §-s 69 sätestatud nõudeid“;

**44)** paragrahvi 44 lõike 3 punktid 7–9 ning lõiked 4 ja 5 tunnistatakse kehtetuks;

**45)** paragrahvi 56 lõike 1 esimeses lauses asendatakse läbivalt sõna „Läänemerel“ sõnaga „merel“;

**46)** paragrahvi 56 lõikes 1 asendatakse tekstiosa „artikli 105 lõigetes 2 ja 5“ tekstiosaga „artiklis 105“;

**47)** paragrahvi 61 lõige 2 muudetakse ja sõnastatakse järgmiselt:

„(2) Valdkonna eest vastutav minister võib määrusega kehtestada nõude esitada harrastuskalapüügi andmed ja andmekoosseisu, kui nende esitamise vajadus on tingitud kalavarude seisundist või püügivahendi mõjust või nende esitamise kohustus tuleneb Euroopa Liidu õigusaktist.“;

**48)** paragrahvi 61 lõikes 3 asendatakse sõnad „kutselisel kalapüügil ja kalastuskaardi alusel toimuval harrastuskalapüügil“ sõnaga „kalapüügil“;

**49)** paragrahvi 61 täiendatakse lõikega 31 järgmises sõnastuses:

„(31) Merel toimuva kutselise kalapüügi korral esitatakse nõukogu määruse (EÜ) nr 1224/2009 artikli 14 lõikes 8 nimetatud andmed tundlike liikide kohta samas lõikes sätestatud alusel ja korras.“;

**50)** paragrahvi 61 lõige 4 muudetakse ja sõnastatakse järgmiselt:

„(4) Kala ja veetaime esmakokkuostja esitab kala ja veetaime esmakokkuostu andmed nõukogu määruse (EÜ) nr 1224/2009 artikli 62 kohaselt.“;

**51)** paragrahvi 61 lõige 5 tunnistatakse kehtetuks;

**52)** paragrahvi 61 lõikes 7 asendatakse tekstiosa „66–68“ tekstiosaga „66 ja 68“;

**53)** paragrahvi 61 lõige 8 tunnistatakse kehtetuks;

**54)** paragrahvi 61 lõikes 9 asendatakse tekstiosa „1 ja 3–7“ tekstiosaga „1, 3, 31,4, 6 ja 7“;

**55)** paragrahvi 61 lõigetes 9, 12 ja 14 asendatakse sõna „korra“ sõnaga „nõuded“;

**56)** paragrahvi 61 lõikes 14 asendatakse sõnad „edastatavate andmete nimistu“ sõnaga „andmekoosseisu“;

**57)** paragrahvi 61 lõikes 15 asendatakse tekstiosa „1 ja 3–8“ tekstiosaga „1, 3, 31, 4, 6 ja 7“;

**58)** paragrahvi 61 lõikes 16 asendatakse tekstiosa „(EÜ) nr 404/2011 artikli 49 lõikes 3“ tekstiosaga „(EL) 2025/2196, millega kehtestatakse nõukogu määruse (EÜ) nr 1224/2009 üksikasjalikud rakenduseeskirjad seoses vetele ja kalavarudele juurdepääsu, kalanduse kontrolli, järelevalve, inspektsiooni ja jõustamise, kvootide ja püügikoormuse vähendamise, andmete ja teabega ning tunnistatakse kehtetuks komisjoni rakendusmäärus (EL) nr 404/2011 (ELT L, 2025/2196, 12.11.2025), artikli 28 lõike 2 punktis b“;

**59)** paragrahv 611 muudetakse ja sõnastatakse järgmiselt:

„**§ 611. Merest püütud lossitava kala kaalumine**

(1) Merest püütud kala kaalutakse lossimisel nõukogu määruse (EÜ) nr 1224/2009 artiklite 60 ja 60a kohaselt.

(2) Merest püütud kala võib kaaluda kutselise kalapüügiloa omanik või loale kantud kalur või kapten.

(3) Käesoleva paragrahvi lõikes 2 nimetamata isik võib merest püütud kala kaaluda pärast Keskkonnaametilt heakskiidu saamist. Kui Keskkonnaamet ei teavita teate esitajat kümne päeva jooksul teate saamisest arvates vajadusest täiendavalt kontrollida isiku vastavust nõukogu määruse (EÜ) nr 1224/2009 artiklites 60 ja 60a sätestatud nõuetele, siis võib isik kaaluda merest püütud kala.

(4) Merest püütud kala kaalumisel kasutatakse mõõteseaduse kohaselt taadeldud või kalibreeritud kaalu.

(5) Valdkonna eest vastutav minister võib määrusega kehtestada merest püütud kala kaalumise erisused, arvestades nõukogu määruse (EÜ) nr 1224/2009 artikli 60 lõikes 3 sätestatut.

(6) Kui Euroopa Liidu õigusaktist tuleneb nõue kaaluda merest püütud kala heakskiidetud kaalumiskohas, võib seda teha pärast Keskkonnaametilt heakskiidu saamist. Kui Keskkonnaamet ei teavita teate esitajat kümne päeva jooksul teate saamisest arvates vajadusest täiendavalt kontrollida kaalumiskoha vastavust nõukogu määruse (EÜ) nr 1224/2009 artiklites 60 ja 60a sätestatud nõuetele, siis võib seal kaaluda merest püütud kala.

(7) Kui Euroopa Liidu õigusaktist tuleneb vajadus täpsustada merest püütud kala kaalumise, kaalude ning kaalumisega seotud rajatiste ja süsteemide nõudeid ning merest püütud kala kaalumise ja liigilise koosseisu määramise metoodikat, kehtestab need valdkonna eest vastutav minister määrusega.“;

**60)** paragrahvi 63 lõiget 1 täiendatakse pärast sõna „järelevalvet“ sõnadega „Euroopa Liidu õigusaktide ning“;

**61)** paragrahvi 64 tekstis asendatakse tekstiosa „30–32, 45–47 ja 49–53“ tekstiosaga „30, 31, 32, 44, 45, 46, 47, 48, 49, 50, 51, 52 ja 53“;

**62)** paragrahvi 65 lõiget 1 täiendatakse punktiga 3 järgmises sõnastuses:

„3) suunata kalalaeva sadamasse, kui see on vajalik käesoleva seaduse § 71 lõikes 1

sätestatud korrarikkumise kõrvaldamiseks või sellise korrarikkumise ohu väljaselgitamiseks või tõrjumiseks.“;

**63)** paragrahvi 65 täiendatakse lõikega 6 järgmises sõnastuses:

„(6) Keskkonnaamet võib korrakaitseseaduse §-s 48 sätestatud riikliku järelevalve erimeetme kohaldamisel läbi vaadata üksnes isiku riided ja riietes oleva või kehal kantava asja. Isiku keha ja kehaõõnsuste läbivaatus on keelatud.“;

**64)** seadust täiendatakse §-ga 651 järgmises sõnastuses:

„**§ 651. Kontrolltehing**

(1) Kui käesoleva seaduse §-des 64 ja 65 sätestatud riikliku järelevalve erimeetmete kohaldamisega ei ole võimalik või on oluliselt raskendatud teostada järelevalvet käesoleva seaduse § 10 lõikes 6 ja lõike 8 punktides 1–4 sätestatud võõrandamise nõuete täitmise üle, kuid see on vajalik olulise või kõrgendatud ohu väljaselgitamiseks, tõrjumiseks või korrarikkumise kõrvaldamiseks, võib Keskkonnaamet riikliku järelevalve erimeetmena teha kontrolltehingu. Kontrolltehingu tegemise otsustab Keskkonnaameti peadirektor või tema volitatud ametiisik.

(2) Kontrolltehing on tsiviilõigusliku müügilepingu või muu võlaõigusliku tehingu tunnustega toiming, mille tegemise eesmärk on kontrollida õigusaktiga kehtestatud nõuetest kinnipidamist.

(3) Kontrolltehingut tegev ametiisik võib varjata selle isiku, kelle suhtes kontrolltehing tehakse, ja teiste isikute eest tehingu tegemise eesmärki. Kontrolltehingut tegev ametiisik ei pea ennast tehingu tegemisel esitlema ega kandma vormiriietust, samuti ei pea ametiisik esitama ametitunnistust enne, kui kontrolltehingu tegemise eesmärk on saavutatud. Kui kontrolltehingut tehakse sidevahendi abil, võib Keskkonnaameti ametiisik kasutada selliseid elektroonilisi kontaktandmeid, mida ei saa seostada tema ametiülesannete täitmisega.

(4) Kontrolltehingu tegemisel ei või teha jälitustoimingut, kihutada isikut süüteo toimepanemisele, samuti ei või kontrolltehingu tegemise tagamiseks kasutada salajasele koostööle kaasatud isikut, teeselda juriidilist isikut, kasutada variisikut ega konspiratsioonivõtteid politsei ja piirivalve seaduse §-de 751 ja 754–757 tähenduses.

(5) Keskkonnaamet teavitab isikut, kelle suhtes tehti kontrolltehing, viivitamata pärast kontrolltehingu tegemise eesmärgi saavutamist sellest, et tema suhtes kohaldati kontrolltehingut. Keskkonnaamet võib kirjaliku põhjendatud otsusega lükata isiku, kelle suhtes tehti kontrolltehing, teavitamise edasi, kui see on vältimatult vajalik sama isiku tegevusega seotud järelevalve jätkamiseks või teiste isikute poolt niisuguste tehingute tegemisele esitatud nõuete järgimise kontrollimiseks. Selle isiku teavitamist, kelle suhtes kontrolltehing tehti, ei või edasi lükata rohkem kui kolm kuud tehingu tegemise päevast arvates.

(6) Kontrolltehingu tegemine protokollitakse korrakaitseseaduse §-s 12 sätestatud korras.

(7) Kontrolltehingu käigus teostatud tehing on tühine.“;

**65)** paragrahv 69 muudetakse ja sõnastatakse järgmiselt:

„**§ 69. Asukoha jälgimine ja kalapüügi seirekeskus**

(1) Merel kalapüügiks kasutatav kalalaev ning Peipsi, Lämmi- ja Pihkva järvel kalapüügiks kasutatav mootoriga kalalaev peab olema varustatud nõukogu määruse (EÜ) nr 1224/2009 artiklis 9 sätestatud laevaseireseadmega.

(2) Peipsi, Lämmi- ja Pihkva järvel jääkatte olemasolul kutseliseks kalapüügiks kasutatav mootoriga sõiduk peab olema varustatud asukoha jälgimise seadmega.

(3) Valdkonna eest vastutav minister võib määrusega kehtestada käesoleva paragrahvi lõigetes 1 ja 2 nimetatud seadmete tehnilised nõuded ning seadmete kaudu edastatava andmekoosseisu ja andmete esitamise nõuded.

(4) Nõukogu määruse (EÜ) nr 1224/2009 artiklis 9a nimetatud Eesti kalapüügi seirekeskus asub Keskkonnaametis.

(5) Nõukogu määruse (EÜ) nr 1224/2009 artiklis 109 nimetatud ülesannet täidab Keskkonnaamet.“;

**66)** paragrahv 70 tunnistatakse kehtetuks;

**67)** paragrahvi 71 lõige 1 muudetakse ja sõnastatakse järgmiselt:

„(1) Kutselisel kalapüügil, sõltumata sellest, kas kalalaeva kasutatakse, loetakse kalapüüginõuete tõsiseks rikkumiseks:

1) merel nõukogu määruse (EÜ) nr 1224/2009 artikli 90 lõigetes 2 ja 3 nimetatud tõsised rikkumisi;

2) muul kui käesoleva lõike punktis 1 nimetatud veealal nõukogu määruse (EÜ) nr 1224/2009 artikli 90 lõike 2 punktides a, c, d ja k ning sama artikli lõikes 3 punktis g nimetatud tõsiseid rikkumisi;

3) kaaspüügi tingimuste rikkumist või alamõõdulise kala püüki;

4) keelatud püügiviiside või -vahendite kasutamist;

5) kala ja veetaime päritolu tõendamisega seotud andmete või dokumentide esitamata jätmist, puudumist, võltsimist või võltsitud dokumendi või valeandmete esitamist;

6) loale kantud püügivõimaluse või lubatud aastasaagi ületamist;

7) püügivahendite silmasuuruse kohta esitatavate nõuete rikkumist;

8) kalapüüki keelupiirkonnas;

9) keelu all oleva kalavaru sihtpüüki.“;

**68)** paragrahvi 71 lõiget 2 täiendatakse punktiga 8 järgmises sõnastuses:

„8) merel nõukogu määruse (EÜ) nr 1224/2009 artikli 90 lõike 3 punktis h nimetatud tõsist rikkumist.“;

**69)** paragrahvi 72 tekst muudetakse ja sõnastatakse järgmiselt:

„(1) Keskkonnaamet määrab kalalaevatunnistuse omanikule, kalalaeva kaptenile ja kalurile käesoleva seaduse § 71 lõike 1 punktis 1 nimetatud kalapüüginõuete tõsise rikkumise eest punktid nõukogu määruse (EÜ) nr 1224/2009 artiklis 92 sätestatu kohaselt.

(2) Käesoleva paragrahvi lõikes 1 nimetatud punktid kaotavad kehtivuse nõukogu määruse (EÜ) nr 1224/2009 artikli 92 lõikes 8 nimetatud tähtaja möödumisel.

(3) Keskkonnaamet võib komisjoni delegeeritud määruse (EL) 2025/1766, millega täiendatakse nõukogu määrust (EÜ) nr 1224/2009 kalanduse kontrolli, püügitegevuse järelevalve ja inspekteerimise ning jõustamise ja nõuete täitmise eeskirjadega (ELT L, 2025/1766, 12.11.2025), artikli 36 kohaselt kustutada käesoleva paragrahvi lõikes 1 nimetatud punktid enne nõukogu määruse (EÜ) nr 1224/2009 artikli 92 lõikes 8 nimetatud tähtaja möödumist.“;

**70)** paragrahvi 73 lõike 1 punktis 7 asendatakse arv „6“ arvuga „2“;

**71)** paragrahvi 73 lõige 7 muudetakse ja sõnastatakse järgmiselt:

„(7) Keskkonnaamet teeb kala- ja veetaimevarule tekitatud kahju hüvitamise sissenõudmise otsuse. Nimetatud otsus on täitedokument täitemenetluse seadustiku § 2 lõike 1 punkti 21 tähenduses.“;

**72)** paragrahvi 74 lõiget 1 täiendatakse pärast tekstiosa „tõendatav“ tekstiosaga „, kui puudub käesoleva seaduse §-s 881 või 882 sätestatud väärteokoosseis“;

**73)** paragrahvi 74 täiendatakse lõikega 3 järgmises sõnastuses:

„(3) Käesoleva paragrahvi lõikes 1 sätestatud kala müügi katse või sellise kala müügi katse, mille päritolu ei ole tõendatav, on karistatav.“;

**74)** paragrahvi 75 pealkirjas asendatakse sõna „kalalaevatunnistuseta“ sõnadega „kalalaevatunnistuse nõudeid rikkudes“;

**75)** paragrahvi 75 lõiget 1 täiendatakse pärast tekstiosa „omamata“ tekstiosaga „, kui puudub käesoleva seaduse §-s 881 või 882 sätestatud väärteokoosseis“;

**76)** paragrahvi 75 lõige 2 muudetakse ja sõnastatakse järgmiselt:

„(2) Kalapüügi eest loata või loa nõudeid rikkudes või kalapüügi eest merel kalalaevatunnistuse nõudeid rikkudes või sertifitseerimata mootorivõimsusega kalalaevaga, kui puudub käesoleva seaduse §-s 881 või 882 sätestatud väärteokoosseis, –  
karistatakse rahatrahviga kuni 300 trahviühikut.“;

**77)** paragrahvi 76 pealkiri ja lõige 1 muudetakse ning sõnastatakse järgmiselt:

„**§ 76. Asukoha jälgimise seadme, laevaseireseadme ning videovalvesüsteemi paigaldamise nõuete ja andmete esitamise nõuete rikkumine ning selle töö häirimine**

  (1) Asukoha jälgimise seadme, laevaseireseadme või videovalvesüsteemi paigaldamise nõuete või andmete esitamise nõuete rikkumise eest või selle töö häirimise eest, kui puudub käesoleva seaduse §-s 881 või 882 sätestatud väärteokoosseis, –  
karistatakse rahatrahviga kuni 300 trahviühikut.“;

**78)** paragrahvi 77 pealkirjas asendatakse sõnad „korra rikkumine“ sõnadega „nõuete rikkumine ja valeandmete esitamine“;

**79)** paragrahvi 77 täiendatakse lõikega 11 järgmises sõnastuses:

„(11) Harrastuskalapüügi andmete esitamise nõuete rikkumise eest –  
karistatakse rahatrahviga kuni 100 trahviühikut.“;

**80)** paragrahvi 77 lõige 2 muudetakse ja sõnastatakse järgmiselt:

„(2) Kutselise kalapüügiga seotud andmete esitamise nõuete rikkumise eest või valeandmete esitamise eest, kui puudub käesoleva seaduse §-s 881 või 882 sätestatud väärteokoosseis, –  
karistatakse rahatrahviga kuni 300 trahviühikut.“;

**81)** paragrahv 78 tunnistatakse kehtetuks;

**82)** paragrahvi 781 pealkiri ja lõige 1 muudetakse ning sõnastatakse järgmiselt:

„**§ 781. Tõendi varjamine, rikkumine ja kõrvaldamine**

(1) Tõendi varjamise, rikkumise või kõrvaldamise eest riiklikus järelevalvemenetluses või väärteomenetluses, kui puudub käesoleva seaduse §-s 881 või 882 sätestatud väärteokoosseis, –  
karistatakse rahatrahviga kuni 300 trahviühikut.“;

**83)** paragrahvi 79 lõige 2 täiendatakse pärast tekstiosa „kalapüügil“ tekstiosaga „, kui puudub käesoleva seaduse §-s 881 või 882 sätestatud väärteokoosseis,“;

**84)** paragrahvi 80 lõige 1 täiendatakse pärast tekstiosa „eest“ tekstiosaga „, kui puudub käesoleva seaduse §-s 881 või 882 sätestatud väärteokoosseis,“;

**85)** paragrahvi 80 lõiget 3 täiendatakse pärast tekstiosa „hoidmise eest“ tekstiosaga „, kui puudub käesoleva seaduse §-s 881 või 882 sätestatud väärteokoosseis,“;

**86)** paragrahvi 81 lõige 1 täiendatakse pärast tekstiosa „rikkumise eest“ tekstiosaga „, kui puudub käesoleva seaduse §-s 881 või 882 sätestatud väärteokoosseis,“;

**87)** paragrahvi 82 lõige 1 täiendatakse pärast tekstiosa „eest“ tekstiosaga „, kui puudub käesoleva seaduse §-s 881 või 882 sätestatud väärteokoosseis,“;

**88)** paragrahvi 82 täiendatakse lõikega 3 järgmises sõnastuses:

„(3) Käesoleva paragrahvi lõikes 1 sätestatud kala elektriga püüdmise vahendi võõrandamise katse on karistatav.“;

**89)** paragrahvi 85 lõiget 1 täiendatakse pärast tekstiosa „ületamise eest“ tekstiosaga „, kui puudub käesoleva seaduse §-s 881 või 882 sätestatud väärteokoosseis,“;

**90)** paragrahvi 86 pealkirja täiendatakse pärast tekstiosa „lossimise“ tekstiosaga „, kaalumise“;

**91)** paragrahvi 86 lõige 1 muudetakse ja sõnastatakse järgmiselt:

„(1) Kala lossimise, kaalumise, merel ümberlaadimise, pardal hoidmise, vastuvõtmise, töötlemise, mitme laeva ühise püügitegevuse, laeva abistamise või laeva kalapüügil kasutamise nõuete rikkumise eest, kui puudub käesoleva seaduse §-s 881 või 882 sätestatud väärteokoosseis, –

karistatakse rahatrahviga kuni 300 trahviühikut.“;

**92)** paragrahvi 87 lõiget 1 täiendatakse pärast tekstiosa „eest“ tekstiosaga „, kui puudub käesoleva seaduse §-s 881 või 882 sätestatud väärteokoosseis,“;

**93)** paragrahvi 88 lõiget 1 täiendatakse pärast tekstiosa „eest“ tekstiosaga „, kui puudub käesoleva seaduse §-s 881 või 882 sätestatud väärteokoosseis,“;

**94)** seadust täiendatakse §-dega 881 ja 882 järgmises sõnastuses:

„**§** **881. Ühise kalanduspoliitika normide tõsised rikkumised**

(1) Nõukogu määruse (EÜ) nr 1224/2009 artikli 90 lõigetes 2 või 3 nimetatud tõsise rikkumise toimepanemise eest –  
karistatakse rahatrahviga kuni 300 trahviühikut.

(2) Sama teo eest, kui püütud, käideldud või turustatud kala või veetaime väärtus on vähemalt 500 eurot, –  
karistatakse rahatrahviga kuni viiekordses kala või veetaime esmakokkuostuhinnale vastavas summas.

(3) Käesoleva paragrahvi lõikes 1 sätestatud teo eest, kui selle on toime pannud juriidiline isik, –  
karistatakse rahatrahviga kuni 32 000 eurot.

(4) Käesoleva paragrahvi lõikes 2 sätestatud teo eest, kui selle on toime pannud juriidiline isik, –  
karistatakse rahatrahviga kahe- kuni kaheksakordses kala või veetaime esmakokkuostuhinnale vastavas summas.

(5) Käesoleva paragrahvi lõigetes 1 ja 2 sätestatud juhul on karistatav ka kala müügi katse.

(6) Käesoleva paragrahvi lõigetes 2 ja 4 nimetatud rahatrahvi määramise ja kala või veetaime väärtuse arvutamise aluseks võetakse käesoleva seaduse § 15 lõigetes 4 ja 5 nimetatud kala või veetaime esmakokkuostuhind.

**§ 882. Korduvadühise kalanduspoliitika normide tõsised rikkumised**

(1) Nõukogu määruse (EÜ) nr 1224/2009 artikli 90 lõigetes 2 või 3 nimetatud tõsise rikkumise toimepanemise eest, kui see on toime pandud vähemalt teist korda kolme aasta jooksul, –  
karistatakse rahatrahviga kuni 300 trahviühikut.

(2) Sama teo eest, kui püütud, käideldud või turustatud kala või veetaime väärtus on vähemalt 500 eurot, –  
karistatakse rahatrahviga kahe- kuni kaheksakordses kala või veetaime esmakokkuostuhinnale vastavas summas.

(3) Käesoleva paragrahvi lõikes 1 sätestatud teo eest, kui selle on toime pannud juriidiline isik, –  
karistatakse rahatrahviga kuni 32 000 eurot.

(4) Käesoleva paragrahvi lõikes 2 sätestatud teo eest, kui selle on toime pannud juriidiline isik, –  
karistatakse rahatrahviga kolme- kuni kümnekordses kala või veetaime esmakokkuostuhinnale vastavas summas.

(5) Käesoleva paragrahvi lõigetes 1 ja 2 sätestatud juhul on karistatav ka kala müügi katse.

(6) Käesoleva paragrahvi lõigetes 2 ja 4 nimetatud rahatrahvi määramise ja kala või veetaime väärtuse arvutamise aluseks võetakse käesoleva seaduse § 15 lõigetes 4 ja 5 nimetatud kala või veetaime esmakokkuostuhind.“;

**95)** paragrahvi 89 lõikes 2 asendatakse tekstiosa „ja 85“ tekstiosaga „, 85, 881 ja 882“;

**96)** paragrahvi 89 lõikes 3 asendatakse tekstiosa „ja 88“ tekstiosaga „ja 88–882“;

**97)** paragrahvi 90 lõiked 1, 4 ja 5 tunnistatakse kehtetuks;

**98)** paragrahvi 90 täiendatakse lõigetega 6–11 järgmises sõnastuses:

„(6) Käesoleva seaduse § 611 lõigete 3–5, § 69 lõike 3 ja § 70 lõike 2 alusel enne 2026. aasta 1. maid kehtestatud õigusaktid kehtivad kuni nende kehtivuse aja lõpuni või kehtetuks tunnistamiseni.

(7) Käesoleva seaduse § 69 lõiget 1 kohaldatakse merel kuni 12 meetri pikkusele kalalaevale alates 2028. aasta 10. jaanuarist.

(8) Käesoleva seaduse § 69 lõiget 1 kohaldatakse merel alla üheksa meetri pikkusele kalalaevale nõukogu määruse (EÜ) nr 1224/2009 artikli 9 lõikes 4 sätestatu kohaselt alates 2030. aasta 1. jaanuarist.

(9) Käesoleva seaduse § 73 alusel enne 2027. aasta 1. jaanuari algatatud tsiviilkohtumenetlus kala- ja veetaimevarule tekitatud kahju hüvitise sissenõudmiseks viiakse lõpuni seni kehtinud alustel ja korras.

(10) Käesoleva seaduse §-s 882 sätestatud väärteo korduvuse arvestamisel ei võeta arvesse enne sama paragrahvi jõustumist toime pandud väärtegusid.

(11) 2026. aastaks välja antud kaluri kalapüügiluba kehtib selles märgitud kehtivusaja lõpuni.“.

**§ 2. Kalandusturu korraldamise seaduse muutmine**

Kalandusturu korraldamise seaduses tehakse järgmised muudatused:

**1)** paragrahvi 2 lõiget 1 täiendatakse punktiga 31 järgmises sõnastuses:

„31) nõukogu määruses (EÜ) nr 1224/2009, millega luuakse ühenduse kontrollisüsteem ühise kalanduspoliitika eeskirjade järgimise tagamiseks, muudetakse määrusi (EÜ) nr 847/96, (EÜ) nr 2371/2002, (EÜ) nr 811/2004, (EÜ) nr 768/2005, (EÜ) nr 2115/2005, (EÜ) nr 2166/2005, (EÜ) nr 388/2006, (EÜ) nr 509/2007, (EÜ) nr 676/2007, (EÜ) nr 1098/2007, (EÜ) nr 1300/2008, (EÜ) nr 1342/2008 ning tunnistatakse kehtetuks määrused (EMÜ) nr 2847/93, (EÜ) nr 1627/94 ja (EÜ) nr 1966/2006 (ELT L 343, 22.12.2009, lk 1–50), sätestatud kalapüügi- ja vesiviljelustoodete partii jälgitavuse nõuded;“;

**2)** seaduse 2. peatüki pealkirjas asendatakse tekstiosa „ja“ tekstiosaga „, kalapüügi- ja vesiviljelustoodete partii jälgitavuse nõuded ning“;

**3)** seadust täiendatakse §-ga 101 järgmises sõnastuses:

„**101.** **Kalapüügi- ja vesiviljelustoodete partii jälgitavuse nõuded**

(1) Kalapüügi- ja vesiviljelustoodete partii peab olema jälgitav nõukogu määruse (EÜ) nr 1224/2009 artikli 58 kohaselt.

(2) Nõukogu määruse (EÜ) nr 1224/2009 artiklis 58 sätestatud nõudeid ei kohaldata sama artikli lõikes 8 sätestatud juhul.“;

**4)** paragrahvi 11 lõikest 3 jäetakse välja tekstiosa „, millega luuakse ühenduse kontrollisüsteem ühise kalanduspoliitika eeskirjade järgimise tagamiseks, muudetakse määrusi (EÜ) nr 847/96, (EÜ) nr 2371/2002, (EÜ) nr 811/2004, (EÜ) nr 768/2005, (EÜ) nr 2115/2005, (EÜ) nr 2166/2005, (EÜ) nr 388/2006, (EÜ) nr 509/2007, (EÜ) nr 676/2007, (EÜ) nr 1098/2007, (EÜ) nr 1300/2008, (EÜ) nr 1342/2008 ning tunnistatakse kehtetuks määrused (EMÜ) nr 2847/93, (EÜ) nr 1627/94 ja (EÜ) nr 1966/2006 (ELT L 343, 22.12.2009, lk 1–50),“;

**5)** Paragrahvi 76 lõiget 1 täiendatakse pärast tekstiosa „eest“ tekstiosaga „, kui puudub kalapüügiseaduse §-s 881 või 882 sätestatud väärteokoosseis,“;

**6)** seadust täiendatakse §-ga 761 järgmises sõnastuses:

„**§ 761. Kalapüügi- ja vesiviljelustoodete partii jälgitavuse nõuete rikkumine**

(1) Kalapüügi- või vesiviljelustoodete partii jälgitavuse nõuete rikkumise eest, kui puudub kalapüügiseaduse §-s 881 või 882 sätestatud väärteokoosseis, –  
karistatakse rahatrahviga kuni 300 trahviühikut.

(2) Sama teo eest, kui selle on toime pannud juriidiline isik, –  
karistatakse rahatrahviga kuni 32 000 eurot.“;

**7)** paragrahvi 77 tekstis asendatakse tekstiosa „§-s 76 sätestatud väärteo“ tekstiosaga „§-des 76 ja 761 sätestatud väärtegude“.

**§ 3. Karistusregistri seaduse muutmine**

Karistusregistri seaduses tehakse järgmised muudatused:

**1)** paragrahvi 5 lõiget 2 täiendatakse punktiga 9 järgmises sõnastuses:

„9) käesoleva seaduse § 20 lõike 1 punktis 20 nimetatud juhul väärteo korduvuse arvestamisel.“;

**2)** paragrahvi 20 lõike 1 punktis 11 asendatakse tekstiosa „Põllumajanduse“ tekstiosaga „Regionaal- ja Põllumajandusministeeriumil, Põllumajanduse“;

**3)** paragrahvi 20 lõike 1 punkt 13 muudetakse ja sõnastatakse järgmiselt:

„13) Regionaal- ja Põllumajandusministeeriumil, Põllumajanduse Registrite ja Informatsiooni Ametil ning kalandusturu korraldamise seaduses nimetatud riigi sihtasutusel sama seaduse § 2 lõikes 1 nimetatud kalandusturu korraldamise abinõude rakendamise ning riikliku järelevalve teostamise eesmärgil;“;

**4)** paragrahvi 20 lõiget 1 täiendatakse punktiga 20 järgmises sõnastuses:

„20) Keskkonnaametil kalapüügiseaduse § 882 järgi alustatud väärteomenetluses nimetatud

korduvuse kontrollimiseks.“;

**5)** paragrahvi 23 lõikes 2 asendatakse tekstiosa „3–11 ja 13“ tekstiosaga „3–11, 13 ja 20“;

**6)** paragrahvi 23 lõige 6 muudetakse ja sõnastatakse järgmiselt:

„(6) Riigilõivu tasumisest on vabastatud käesoleva seaduse § 19 lõike 1 punktides 2–11 ja § 20 lõike 1 punktis 20 nimetatud isikud karistusregistrist ning § 20 lõike 1 punktides 3–11, 13 ja 20 nimetatud isikud karistusregistri arhiivist andmete väljastamise eest.“.

**§ 4. Riigilõivuseaduse muutmine**

Riigilõivuseaduse § 40 lõige 2 muudetakse ja sõnastatakse järgmiselt:

„(2) Riigilõivu tasumisest on vabastatud karistusregistri seaduse § 19 lõike 1 punktides 2–11 ja § 20 lõike 1 punktis 20 nimetatud isikud karistusregistrist ning § 20 lõike 1 punktides 3–11, 13 ja 20 nimetatud isikud karistusregistri arhiivist andmete väljastamise eest.“.

**§ 5. Seaduse jõustumine**

(1) Käesolev seadus jõustub üldises korras.

(2) Käesoleva seaduse § 1 punktid 59 ja 71 jõustuvad 2027. aasta 1. jaanuaril.

(3) Käesoleva seaduse § 1 punkt 16 jõustub 2028. aasta 10. jaanuaril.

Lauri Hussar

Riigikogu esimees

Tallinn, ….. ……. 2025

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Algatab Vabariigi Valitsus… …..2026. a

Vabariigi Valitsuse nimel

(allkirjastatud digitaalselt)